 

**ΔΕΛΤΙΟ ΤΥΠΟΥ**

**Το Κέντρο Πολιτισμού της Περιφέρειας Κεντρικής Μακεδονίας και η**

**Θεματική Αντιπεριφέρεια Τουρισμού και Πολιτισμού της Π.Κ.Μ.**

 **στο πλαίσιο του θεσμού**

****

διοργανώνουν τη θεατρική παράσταση

**«Συμπέθεροι από τα Τίρανα»**

**των Μ. Ρέππα – Θ. Παπαθανασίου**

**σε σκηνοθεσία Χριστίνας Χατζηγεωργίου**

από τη θεατρική Ομάδα «Θεατροκάπηλοι» του Δήμου Αμπελοκήπων - Μενεμένης

**Σάββατο 17** & **Κυριακή 18 Δεκεμβρίου 2016** και ώρα **20:00**

στο Κινηματοθέατρο **«Αλέξανδρος»** (Εθνικής Αμύνης 1)

**ΕΙΣΟΔΟΣ ΕΛΕΥΘΕΡΗ**

**Λίγα λόγια για το έργο:**

Τι κάνετε όταν η κόρη σας σάς λέει ότι ο εκλεκτός της καρδιάς της είναι Αλβανός;
Είμαστε ρατσιστές; Είμαστε άπληστοι; Ή είμαστε απλώς ανόητοι;
Η Πένη και ο Λυκούργος είναι ένα ευκατάστατο ζευγάρι που ζει σε μια μεγάλη επαρχιακή πόλη της Κεντρικής Ελλάδας. Έχουν μια μοναχοκόρη τη Λίζα η οποία σπουδάζει στο Λονδίνο. Όλα τους τα προβλήματα μοιάζουν λυμένα.
Ζουν σε ένα περιβάλλον νεοπλουτίστικης πολυτέλειας και το όνειρο τους είναι, τι άλλο;

Να δουν την κορούλα τους αποκατεστημένη με έναν καλό γαμπρό. Σχεδόν δίπλα απ’ το σπίτι τους, έχουν τη μονοκατοικία τους η Πωλίνα, αδερφή της Πένης και ο άντρας της Βασίλης, οι οποίοι ζουν σε ένα αντίστοιχα εύπορο περιβάλλον. Λίγο πριν το Πάσχα, η Λίζα έρχεται από το Λονδίνο με το αγόρι της, ένα νεαρό φοιτητή που γνώρισε στο Λονδίνο, τον Άλφρεντ.

Το γεγονός ότι η κορούλα έχει φίλο, είναι ένα σοκ για μια τέτοια οικογένεια, αλλά ευχάριστο σοκ. Ο Άλφρεντ είναι πανέμορφος και πολύ ευγενικός. Οι δύο αδερφές αλλά και οι δυο μπατζανάκηδες ενθουσιάζονται όταν γνωρίζουν το γαμπρό απ’ το Λονδίνο, αλλά πέφτουν απ’ τα σύννεφα όταν μαθαίνουν ότι ο Άλφρεντ δεν είναι Άγγλος. Είναι Αλβανός. Τα πράγματα γίνονται ακόμα χειρότερα με την άφιξη των γονιών του Άλφρεντ. Της Κλαμπέτας και του Μπουκουράν. Όταν καταφθάνουν και οι συμπέθεροι από τα Τίρανα ξεκινάει μια δίνη κωμικών εξελίξεων.
Πέφτουν οι μάσκες και οι τέσσερις Έλληνες συμπέθεροι δίνουν ρεσιτάλ υποκρισίας, ξιπασιάς, ανοησίας, πονηριάς και διαπλοκής. Μιας διαπλοκής που περιλαμβάνει όλο τον κοινωνικό περίγυρο της επαρχιακής πόλης, που εκπροσωπείται στο έργο από ένα νεαρό και φιλόδοξο βουλευτή της περιοχής, που είναι και υφυπουργός πολιτισμού, τον Νικήτα Λαλαμπίρδα.

**Συντελεστές:**

Παίζουν (με σειρά εμφάνισης):
Στέλιος Μπουικίδης: ο αλβανολάτρης
Βασίλης Δομουκτσής: ο νονός της Λίζας (και της νύχτας)
Θωμαή Ντόκου: η αναστατωμένη μάνα
Γιολάντα Γιάζμπεκ: η ντελικάτη θεία
Απόστολος Μπακίρης: ο αδιάφθορος υφυπουργός
Ντορίτα Καζίδου: η ερωτευμένη κόρη
Άκης Δράμος: ο υπερήφανος γαμπρός
Ευγενία Χαραλαμπίδου: η λαίδη Ελίζαμπεθ ή κατά κόσμον Κλαμπέτα
Χάρης Γεωργακάκης: ο σερ Ουίνστον ή κατά κόσμον Μπουκουράν
Μουσική επιμέλεια: Ανδρέας Ρώσσης
Σκηνικά- κοστούμια: Θεατροκάπηλοι
Βοηθός σκηνοθέτη: Μαρίνος Βασιλειάδης
Σκηνοθεσία: Χριστίνα Χατζηγεωργίου

*Οι* ***«Βραδιές Θεάτρου»*** *συνεχίζονται και απευθύνονται σε όλο το θεατρόφιλο κοινό της Περιφέρειας Κεντρικής Μακεδονίας. Πρόκειται για μια σειρά θεατρικών παραστάσεων, από αξιόλογους θιάσους και επιλεγμένα έργα, τα οποία παρουσιάζονται σε τακτά χρονικά διαστήματα σε θεατρικές σκηνές της Περιφέρειας Κεντρικής Μακεδονίας,* ***με ελεύθερη πάντα είσοδο για το κοινό.***

**\*\*\***

**Αντί εισιτηρίου θα συλλέγονται: τρόφιμα μακράς διάρκειας,**

**χαρτικά – απορρυπαντικά – είδη προσωπικής υγιεινής**

**ΥΠΕΡ ΤΗΣ «ΑΡΩΓΗΣ ΘΕΣΣΑΛΟΝΙΚΗΣ»**

****

**\*\*\***

ΔΙΟΡΓΑΝΩΣΗ: 

\*\*\*

ΧΟΡΗΓΟΙ ΕΠΙΚΟΙΝΩΝΙΑΣ: **  ** ****

     

